A határozati javaslatok elfogadásához

a Mötv. 88. § (2) bekezdése alapján minősített többség szükséges, 

az előterjesztés nyilvános ülésen tárgyalható!


Előterjesztés

a 3. számú napirendi ponthoz

Mórágy Község Önkormányzata Képviselő-testületének

2014. január 27-án tartandó ülésére 
a bátaszéki szennyvíztelep-fejlesztő, Bátaszék, Báta szennyvízcsatorna-hálózat építő Önkormányzati Társulás társulási megállapodás . számú módosításának módosítása

Előterjesztő: Glöckner Henrik polgármester
Az előterjesztést készítette: Bakó Józsefné jegyző
Törvényességi ellenőrzést végezte: Dr. Tölgyesi Márk aljegyző
Tisztelt Képviselő-testület!

Az érintett képviselő-testületek a 2013. június 13-án hagyták jóvá július 1-jétől a bátaszéki szennyvíztelep-fejlesztő, Bátaszék, Báta szennyvízcsatorna-hálózat építő Önkormányzati Társulás társulási megállapodását. Bár elfogadása óta rövid idő telt el, néhány pontján szükség van pontosítani, hasonlóan a másik két megállapodáshoz, melyek esetében egy korrekciót december hónapban már végrehajtottak az érintett települések képviselő-testületei.

Bátaszék város a következő változtatásokat javasolja:

a.) A megállapodásban eltérően kell figyelembe venni az érintett települések lakosságszámát attól függően, hogy mi célból kívánjuk használni. Ha a szavazáshoz kell a lakosságszám, akkor a 2014. január 1-jei lakosságszámot, de ha az önkormányzatok hozzájárulásának kiszámításához kell, akkor a 2013. január 1-jei lakosságszámot kell figyelembe venni. (a megállapodás módosításának 1. és 8. pontja).

b.) Pontosítani kellett, a megállapodás azon előírását, hogy mikor jön létre a társulás? A társulás megalakulásához Magyarország helyi önkormányzatokról szóló 2011. évi CLXXXIX. törvény 88. § (1) - (2) bekezdése értelmében nincs szükség az alakuló ülésen a megalakulás kinyilvánítására, továbbá a társulás megalakulásának időpontja nem kötődik a MÁK általi nyilvántartásba vételhez. (a megállapodás módosításának 2. és 3. pontjai)

c.) pontosítani kellett elírások, és gépelési hibák miatt a megállapodás több részét (a megállapodás módosításának 4. – 7. pontjai).

Javasolom, hogy a képviselő-testület ezen módosítást az alábbi határozati javaslat elfogadásával szíveskedjék jóváhagyni.

H a t á r o z a t i   j a v a s l a t :

a bátaszéki szennyvíztelep-fejlesztő, Bátaszék, Báta szennyvízcsatorna-hálózat építő Önkormányzati Társulás társulási megállapodás I. számú módosításának jóváhagyása
Mórágy Község Önkormányzatának Képviselő-testülete;

a.) Magyarország helyi önkormányzatokról szóló 2011. évi CLXXXIX. törvény 88. § (2) bekezdésében foglaltak alapján a bátaszéki szennyvíztelep-fejlesztő, Bátaszék, Báta szennyvízcsatorna-hálózat építő Önkormányzati Társulás társulási megállapodásának I. számú módosítását a határozat melléklete szerinti tartalommal jóváhagyja.

b.) felhatalmazza a város polgármesterét a társulási megállapodás módosításának és az új, egységes szerkezetbe foglalt szövegének az aláírására.

Határidő: Azonnal és 2014. február 28.

Felelős:   Bakó Józsefné 

                (a határozat megküldéséért) és 

                Glöckner Henrik polgármester

                (a társulási megállapodás aláírásáért)

Határozatról értesül: érintett települések polgármesterei

Mórágy, 2014. január 23.









Glöckner Henrik  sk.

                                                                                                    polgármester

a bátaszéki szennyvíztelep-fejlesztő, Bátaszék, Báta szennyvízcsatorna-hálózat építő Önkormányzati Társulás társulási megállapodásának I. számú módosítása   

Bátaszék Város Önkormányzata (7140 Bátaszék, Szabadság u. 4., képviseli: Bognár Jenő polgármester),

Alsónána Község Önkormányzata (7147 Alsónána, Kossuth u. 27., képviseli: Kis Istvánné polgármester),

Báta Község Önkormányzata (7149 Báta, Fő u. 147., képviseli: Huszárné Lukács Rozália polgármester),

Bátaapáti Község Önkormányzata (7164 Bátaapáti, Petőfi u. 4.), képviseli: Darabos Józsefné polgármester), 
Mórágy Község Önkormányzata (7163 Mórágy, Alkotmány u. 3., képviseli: Glöckner Henrik polgármester) és

Mőcsény Község Önkormányzata (7163 Mőcsény, Béke u. 2., képviseli: Krachun Elemér polgármester) a továbbiakban együttesen: Önkormányzatok, a közöttük 2013. július 1-jén létrejött bátaszéki szennyvíztelep-fejlesztő, Bátaszék, Báta szennyvízcsatorna-hálózat építő Önkormányzati Társulás társulási megállapodását (a továbbiakban: Megállapodás) az alábbiak szerint módosítják:

1.) A Megállapodás I. fejezet 4. pontjának utolsó bekezdése helyébe a következő rendelkezés lép:

„A megállapodás IV. fejezet 2.1, 2.5 valamint az V. fejezet 12. pontja szerinti lakosságszám meghatározása során a megállapodás 2. mellékletének a.) pontja szerinti lakosságszámot, míg a IV. fejezet 4.3 pontja szerinti lakosságszám meghatározása során a megállapodás 2. mellékletének b.) pontja szerinti lakosságszámot kell figyelembe venni.”
2.) A Megállapodás I. fejezet 7. pontja helyébe a következő rendelkezés lép, egyidejűleg az I. fejezet 9. – 11. pont számozása 8. - 10. számozásra módosul:

„7. A Társulás létrejötte: A Társulás a megalakulás, a társulási megállapodásnak a tagok képviselő-testületei által – minősített többséggel – történő jóváhagyásával jön létre.”
3.) A Megállapodás I. fejezet új 10. pontja helyébe a következő rendelkezés lép:

„10. A Társulás irányító szerve: a Társulási Tanács.”
4.) A Megállapodás IV. fejezet 1.2. pont második mondata helyébe a következő rendelkezés lép:

„1.2 Az alakuló ülésen minősített többséggel, titkos szavazással választják meg az elnököt és az alelnököt.”
5.) A Megállapodás IV. fejezet 3.6. pontja helyébe a következő rendelkezés lép:

„3.6 A jegyzőkönyvet az elnök és a Bátaszéki Közös Önkormányzati Hivatal jegyzője írja alá. A jegyzőkönyvet a jegyző - az ülést követő 15 napon belül - megküldi a Tolna Megyei Kormányhivatal vezetőjének.”

6.) A Megállapodás X. fejezet 7. pontja helyébe a következő rendelkezés lép:

„7. Az egyeztetés sikertelensége esetén a megállapodás az abban meghatározott módon közös megegyezéssel megszüntethető, vagy az érintett önkormányzat kizárható, illetve a vitás kérdés a bíróság elé terjeszthető.

7.) A Megállapodás hatálybalépésével egyidejűleg:
a.) az V. fejezet 9. pontjában szereplő „..és a jegyző által felhatalmazott” szövegrész helyébe a „vagy általa írásban kijelölt” szövegrész,
b.) a VI. fejezet 1.3. pontjában szereplő „3. mellékletében” szövegrész helyébe „1. mellékletében” szövegrész,
c.) a VII. fejezet 2.1 és 3.1 pontjában szereplő „Társulási Tanács elnökének” szövegrész helyébe a „Társulási Tanácsnak” szövegrész,

d.) a VII. fejezet 2.3. és 3.3. pontjában szereplő „nevelési” szövegrész helyébe a „naptári” szövegrész,

e.) a X. fejezet 10. pontjában szereplő LXXVII.” szövegrész helyébe a „LVII” szövegrész, míg

f.) a 2. melléklete helyébe e megállapodás 1. melléklete

lép.
8.) Megállapodás hatálybalépésével egyidejűleg hatályát veszíti:
a) 4.1 pontban szereplő „Lakosságszáma: 1244 fő”, a 4.2 pontban szereplő „Lakosságszáma: 744 fő”, a 4.3, a 4.4, a 4.5 és a 4.6 pontban szereplő „Lakosságszáma:” szövegrész.
Szerződő felek jelen megállapodást, mint akaratukkal mindenben megegyezőt, jóváhagyólag aláírják. A megállapodás az azt utolsóként jóváhagyó képviselő-testület által hozott határozat másnapján lép hatályba.
Bátaszék, 2014. február …..

  Bognár Jenő 
                           Kis Istvánné                     Darabos Józsefné

   polgármester                            polgármester

                  polgármester

Bátaszék  Város Önk.             Alsónána Község Önk.                   Bátaapáti Község Önk.

Huszárné Lukács Rozália          Glöckner Henrik                          Krachun Elemér                                                 

        polgármester                          polgármester
                               polgármester          

     Báta Község Önk.                  Mórágy Község Önk.                    Mőcsény Község Önk.

1. melléklet

a.) A társulás önkormányzatok lakosságszáma

(2014. január 1-jei állapot)

Bátaszék város 
6689 fő
%

Alsónána község
  744 fő
%

Báta község
1801 fő
%

Bátaapáti község
442 fő
%

Mórágy község
793 fő
%

Mőcsény község
354 fő
%

---------------------------------------------


Összesen:
10872 fő
100,0 %
b.) A társulás önkormányzatok lakosságszáma

(2013. január 1-jei állapot)

Bátaszék város 
6689 fő
61,9 %

Alsónána község
  730 fő
  6.7 %

Báta község
1786 fő
16.5 %

Bátaapáti község
439 fő
  4,1 %

Mórágy község
801 fő
  7,4 %

Mőcsény község
363 fő
  3,4 %

---------------------------------------------

Összesen:
10808 fő
100,0 %
�   a megállapodás-módosítást Bátaszék város képviselő-testülete a     /2014.(II.20.) önk.-i határozatával, 


   Alsónána község képviselő-testülete a /2014.(              ) önk.-i határozatával, Báta község képviselő-testülete 


   a …./2014.(       ) számú határozatával, Bátaapáti község képviselő-testülete a   /2014.(    ) Képviselő-testületi 


   határozatával Mórágy község képviselő-testülete a   /2014.(      ) Képviselő-testületi határozatával valamint 


   Mőcsény község képviselő-testülete a   /2014.(….…….) határozatával hagyta jóvá. . 

